Mérida ła xe na sità venesuełana situà inte ła rejon andina, cavedal del Stato omonimo e del muniçipio Libertador. Ła xe una de łe prinsipałi locałità de łe Ande venesuełane. Ła xe sta fondà inte el 1558. Ła faxeva parte del Vicereame de ła Nova Granada, tutavia, ła xe pasà soto ła giurisdision de ła Capitaneria Xenerale del Venesueła, svolxendo un ruolo ativo durante ła Guera de Independensa. Merida ła conta pì de 300 000 abitanti e l'area metropolitana ła raxunxe łe 450 000 unità. Ła xe sede de l'Università de łe Ande e de l'arcidiocesi de Mérida. Inoltre ła vanta ła teleferica pì alta e ła seconda pì longa del mondo. Ła xe el major sentro universitario e turistego del ovest venezuełan. Ła sità ła xe situà so un altipian inte ła vale del fiume Chama che ła percore da estremità a estremità. Ła locałità de Mérida ła se trova a n'altitudine de 1 600 m slm. Come sfondo se erxe inte el orixonte merideño ła cima pì elevà del paexe: el Pico Bolívar.